Document ID: 32006R0103

32006R0103
L 017/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 103/2006 НА КОМИСИЯТА
от 20 януари 2006 година
относно приемане на допълнителни разпоредби за приложението на скàлата на Общността за класифициране на кланичните трупове на възрастни говеда
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1254/1999 на Съвета от 17 май 1999 г. относно общата организация на пазара на говеждо и телешко месо (1),
като взе предвид Регламент (ЕИО) № 1208/81 на Съвета от 28 април 1981 г. относно определяне на скàла на Общността за класифициране на кланичните трупове на възрастни говеда (2), и по-специално член 6, първи параграф от него,
като има предвид, че:
(1)
Регламент (ЕИО) № 2930/81 на Комисията от 12 октомври 1981 г. относно приемане на допълнителни разпоредби за приложението на скàлата на Общността за класифициране на кланичните трупове на възрастни говеда (3) е значително изменян (4). С цел постигане на яснота и рационалност въпросният регламент следва да бъде кодифициран.
(2)
С цел постигането на еднообразна класификация на кланичните трупове на възрастни говеда в Общността, се налага да се прецизират дефинициите на класовете за структура и тлъстина на месото.
(3)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Допълнителните разпоредби за прецизиране на класовете за структура и тлъстина на месото, съгласно член 6, първи параграф от Регламент (ЕИО) № 1208/81, са описани в приложение I към настоящия регламент.
Член 2
Регламент (ЕИО) № 2930/81 се отменя.
Позоваванията на отменения регламент се считат за позовавания към настоящия регламент и се четат съгласно таблицата за съотетствие, посочена в приложение III.
Член 3
Настоящият регламент влиза в сила на 20-тия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 януари 2006 година.

Labels: 3
17
6